હાલ ફેશન જગતમાં કેરીની ડિઝાઇનને મોર્ડન રીતે રજૂ કરતી પેઝલી પ્રિન્ટનો એક આગવો ટ્રેન્ડ વિકસી રહ્યો છે. ભારતમાં પ્રાચીનકાળથી શિલ્પકળામાં અને ભરતગૂંથણની ડિઝાઇનમાં કેરીની ડિઝાઇન પ્રાધાન્ય ભોગવે છે. આ જ કેરીની ભરચક ડિઝાઇન એટલે પેઝલી. ‘ભારતની હેરિટેજ ડિઝાઇન’ કહેવાતી પેઝલી વર્ષોથી ભારતીય તથા ઇરાની શૈલીમાં વણાતી આવી છે. પેઝલીની ડિઝાઇન પર્શિયામાં પણ જોવા મળતી હતી. તો અમેરિકામાં પેઝલી ડિઝાઇન ‘પર્શિયન પિક્લ્સ’ ડિઝાઇનના નામે જાણીતી છે.